พระราชบัญญัติปีประดิทิน พุทธศักราช 2483
ประกาศวันที่ 1940-09-17

content: พระราชบัญญัติ ปีประดิทิน พุทธศักราช ๒๔๘๓
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐) อาทิตย์ทิพอาภา พล.อ. พิชเยนทร โยธิน ตราไว้ ณ วันที่ ๖ กันยายน พุทธศักราช ๒๔๘๓ เป็นปีที่ ๗ ในรัชกาลปัจจุบัน
content: โดยที่สภาผู้แทนราษฎรลงมติว่า สมควรเปลี่ยนปีประดิทินให้เหมาะสมแก่กาลสมัยและโบราณประเพณีของไทย จึงมีพระบรมราชโองการให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติปีประดิทิน พุทธศักราช ๒๔๘๓”
sectionNo: 2
content: มาตรา ๒ ให้ใช้พระราชบัญญัตินี้เมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกบรรดาบทกฎหมาย กฎ และข้อบังคับอื่น ๆ ในส่วนที่มีบัญญัติไว้แล้วในพระราชบัญญัตินี้ หรือซึ่งแย้งกับบทแห่งพระราชบัญญัตินี้
sectionNo: 4
content: มาตรา ๔ ปีประดิทินนั้นให้มีกำหนดระยะเวลาสิบสองเดือน เริ่มแต่วันที่ ๑ มกราคม และสิ้นสุดในวันที่ ๓๑ ธันวาคม ปีซึ่งเรียกว่า ปีพุทธศักราช ๒๔๘๓ ให้สิ้นสุดลงวันที่ ๓๑ ธันวาคม ที่จะถึงนี้ และปีซึ่งเรียกว่า ปีพุทธศักราช ๒๔๘๔ ให้เริ่มแต่วันที่ ๑ มกราคม ต่อไป
sectionNo: 5
content: มาตรา ๕ การกำหนดปีประดิทินตามความในมาตรา ๔ ไม่กระทบกระเทือนถึงอายุบุคคลหรือถึงระยะเวลาซึ่งได้กำหนดไว้หรือต้องคำนวณตามกฎหมายหรือนิติกรรมซึ่งได้ประกาศใช้หรือได้กระทำขึ้นก่อนวันใช้พระราชบัญญัตินี้
sectionNo: 6
content: มาตรา ๖ บรรดาเงินที่ทางราชการต้องจ่ายเป็นรายปี ซึ่งเริ่มแต่วันที่ ๑ เมษายน และเป็นการจ่ายล่วงหน้านั้น ถ้าได้จ่ายไปแล้วเต็มปีสำหรับปีพุทธศักราช ๒๔๘๓ ก่อนวันใช้พระราชบัญญัตินี้ ให้ถือว่าได้จ่ายแล้วถึงสิ้นเดือนมีนาคม พุทธศักราช ๒๔๘๔ สำหรับเดือนต่อไปที่เหลือในปีพุทธศักราช ๒๔๘๔ นั้น
sectionNo: 6
content: ให้พนักงานเจ้าหน้าที่จ่ายให้เพียง ๙ เดือน ต่อจากนั้นให้จ่ายตามปีประดิทิน ในกรณีที่มิใช่เป็นการจ่ายล่วงหน้าหรือจ่ายล่วงหน้าแต่ไม่เต็มปี ให้พนักงานเจ้าหน้าที่คำนวณเงินจ่ายให้สำหรับปีพุทธศักราช ๒๔๘๓ เพียงเก้าเดือน และให้ถือว่าเป็นการเสร็จสิ้นกันสำหรับปีพุทธศักราช ๒๔๘๓
sectionNo: 6
content: การจ่ายคราวต่อไปให้คำนวณจ่ายตั้งแต่วันที่ ๑ มกราคม พุทธศักราช ๒๔๘๔ และให้จ่ายตามปีประดิทิน
sectionNo: 7
content: มาตรา ๗ บรรดาเงินภาษีอากรหรือค่าธรรมเนียมใด ๆ ที่มีกำหนดต้องเสียเป็นรายปี ซึ่งเริ่มแต่วันที่ ๑ เมษายน พุทธศักราช ๒๔๘๓ นั้น ให้พนักงานเจ้าหน้าที่เรียกเก็บเต็มจำนวนสิบสองเดือน ส่วนเงินภาษีอากรหรือค่าธรรมเนียมที่ต้องเสียสำหรับปีพุทธศักราช ๒๔๘๔ นั้น
sectionNo: 7
content: ให้พนักงานเจ้าหน้าที่เรียกเก็บเพียงสามในสี่ส่วนของจำนวนทั้งปี
sectionNo: 8
content: มาตรา ๘ การเสียภาษีอากรหรือค่าธรรมเนียมใด ๆ นอกจากที่บัญญัติไว้ในมาตรา ๗ ให้ปฏิบัติตามกฎหมายว่าด้วยการนั้น
sectionNo: 9
content: มาตรา ๙ ให้นายกรัฐมนตรีมีหน้าที่รักษาการให้เป็นไปตามพระราชบัญญัตินี้
content: ผู้รับสนองพระบรมราชโองการพิบูลสงครามนายกรัฐมนตรี
content: หมายเหตุ :- พระราชบัญญัติปีประดิทิน พุทธศักราช ๒๔๘๓ นี้ มีหลักการกำหนดปีประดิทินใหม่มีระยะเวลาสิบสองเดือน เริ่มแต่วันที่ ๑ มกราคม และสิ้นสุดในวันที่ ๓๑ ธันวาคม ทั้งนี้ เพื่อให้เหมาะสมแก่กาลสมัย และจารีตประเพณีของไทยแต่โบราณ